నామేశ్వర దేవాలయం (పిల్లలమర్రి)

నామేశ్వర దేవాలయం (పార్వతి మహాదేవ నామేశ్వర దేవాలయం) తెలంగాణ రాష్ట్రం, సూర్యాపేట జిల్లాలోని పిల్లలమర్రిలో ఉంది. మూసీ నది ఒడ్డున ఉన్న ఈ దేవాలయాన్ని సా.శ 1202 లో ఈ ప్రాంతాన్ని పాలించిన శూద్ర కులంలోని రేచర్ల కుటుంబానికి చెందిన నామిరెడ్డి నిర్మించాడు. వీరుకాకతీయుల భూస్వాములుగా పనిచేశారు.

2వ సహస్రాబ్ది తొలినాళ్ళలో కాకతీయుల కాలంలో ఒక ప్రధాన నగరంగా విరసిల్లిన పిల్లలమర్రి గ్రామంలోని నాలుగు రాతి, గ్రానైట్ దేవాలయాలలో ఈ దేవాలయం ఒకటి. దీనికి సమీపంలోనే చెన్నకేశవస్వామి, త్రికూటేశ్వర, ఎఱకేశ్వర దేవాలయాలు ఉన్నాయి.

ప్రదేశం 
ఈ ప్రాంతం సూర్యాపేట పట్టణానికి వాయువ్యంగా 6 కి.మీ.ల దూరంలో ఉంది. రాష్ట్ర రాజధాని హైదరాబాదు నుండి 65వ జాతీయ రహదారి మార్గంలో 153 కి.మీ దూరంలో ఉంది.

చరిత్ర 
సా.శ 1202 కాలంలో కాకతీయుల దగ్గర సామంతులుగా పనిచేసిన రేచర్ల కుటుంబానికి చెందిన నామిరెడ్డి ఈ దేవాలయాన్ని నిర్మించాడు.

1926, 1927లో పురావస్తు శాస్త్రవేత్త, ఎపిగ్రాఫిస్ట్ గులాం యజ్దానీ ఆధ్వర్యంలో ఈ దేవాలయ తొలి పురావస్తు సర్వేలు, డాక్యుమెంటేషన్ పూర్తయి, 1929లో ప్రచురించబడ్డాయి. పిల్లలమర్రిలోని నాలుగు దేవాలయాలు శిథిలావస్థలో ఉన్నాయని, వాటికి తప్పుగా పేరు పెట్టబడ్డాయని ఈ అధ్యయనంలో తేలింది.

 సోమేశ్వర గుడి (ఇప్పుడు ఎఱకేశ్వర దేవాలయం)
 నరసింహదేవ దేవాలయం (ఇప్పుడు నామేశ్వర దేవాలయం)
 ముకండేశ్వర దేవాలయం (ఇప్పుడు త్రికూటేశ్వర దేవాలయం)
 రామేశ్వర దేవాలయం (ఇప్పుడు చెన్నకేశవ దేవాలయం)

యజ్దానీ పరిశోధన ప్రకారం, ఈ దేవాలయంలో అనేక శాసనాలు ఉన్నాయి. సా.శ 1195 నుండి అది పూర్తయినప్పుడు తొలి శాసనం వేశారు. ఆలయ ప్రాంగణంలోని ఒక స్లాబ్, స్తంభం వరుసగా సా.శ 1202, 1208 లో నాలుగు వైపులా శాసనాలు చేర్చబడ్డాయి. స్థానిక పాలకుడు, పోషకుడు, ఆలయాన్ని నిర్మించిన వ్యక్తి నామిరెడ్డి అని యజ్దానీ పేర్కొన్నాడు. రాయిపై రాసిన జన్యుశాస్త్రం ప్రకారం అతను శూద్ర కులానికి చెందినవాడని చెప్పాడు.

నిర్మాణ శైలి 
దేవాలయాని తూర్పు ముఖంగా పోర్టికో ఉంది. దీని వెనుక హాల్ ఉంది. పశ్చిమ దిశలో గర్భగుడి ఉంది. గర్భగుడికి ముందున్న మండపంలోని స్తంభాలు చాలా క్లిష్టంగా చెక్కబడ్డాయి. ఈ దేవాలయ సమకాలీన విమాన నగర నిర్మాణ శైలిలో నిర్మించబడింది. 1926లో తీసిన ఈ దేవాలయ ఫోటోల ప్రకారం, విమానం విరిగిపోయి దాని భాగాలు గర్భగుడి పైన ఉన్నాయి.

చిత్రమాలిక

ఇవికూడా చూడండి 
 ఎఱకేశ్వర దేవాలయం

మూలాలు

బయటి లింకులు 
 
 

సూర్యాపేట జిల్లా దేవాలయాలు
శైవ దివ్యక్షేత్రాలు
శివాలయాలు